Kadrina valla tervise-, laste- ja perede heaoluprofiili 2024. aasta tegevuskava hindamine

Üks kord aastas vaatab profiilimeeskond läbi tegevuskava ja analüüsitakse vastavalt tegevuskavas püstitatud eesmärkidele ja kavandatud tegevustele, kuidas on õnnestunud tegevused ellu viia.

|  |
| --- |
| Tegevussuund 1 .1 Eakohane vaimne keskkond mis toetab kõigi osapoolte koostööd ja laste arengut ning vaimset tervist |
| Tegevus 1.1 .1 Kohaliku tasandi integreeritud teenusmudeli väljatöötamine | 2023 | 2024 |  |
| - mudeli väljatöötamine | -mudeli piloteerimine |  |
| Mudel on väljatöötatud ja lastega töötavatele spetsialistidele tutvustatud. Mudel on ajas muudetav, töökäigus tehakse vastavalt vajadustele parandusi. Mudel on kättesaadav Kadrina valla haridusasutuste ja Kadrina valla kodulehel https://www.kadrina.ee/marka-abivajavat-last | Mudeli piloteerimine toimus Lasteaias Sipsik 2024. aasta kevadel (märts, aprill). Piloteerimisel selgus, et märkamisemudel on praktiline ja sarnaneb juba väljakujunenud märkamise ja tegevusjuhistega. |  |
| Tegevus 1.1.2 Lastega töötavate spetsialistide koolitamine | - koolitusvajaduste välja selgitamine | - koolitusvajaduste välja selgitamine ja koolitamine |  |
| Koolitusvajadusi selgitatakse välja arenguvestluse käigus. Ühte liiki koolitusvajaduste jaoks viiakse läbi meeskonnakoolitusi. Üks ühele-ainekoolitused valib õpetaja ise ükskord aastas. | Koolitusvajadus selgitatakse üldjuhul välja eelmise aasta kokkuvõtete, personali eneseanalüüsi ja arenguvestluste kaudu. Sageli on aluseks vajaduspõhisus. Igal aastal toimuvad haridusasutuste personali meeskonnakoolitused. Võimaldatakse ka tasulisi koolitusi.Vajadus on kovisiooni/ supervisiooni järgi. |  |
| Tegevus 1.1.3 Kaasav haridus-väiksemad klassid, väikeklassid ja individuaalõpe, mis on mõeldud HEV õpilastele | - kaasav haridus on tagatud | -kaasava hariduse järjepidev tagamine, laste vajadusest lähtuvalt |  |
| Kaasava hariduse raames, on loodud eraldi tugikeskus HEV- õpilastele, kus töötavad sotsiaalpedagoog ja HEV-koordinaator. Rakendatakse individuaalõpet. 2023. aastal oli Kadrina Keskkoolis 9eriklassi täituvusega kuni 12 õpilast, 2 klassikomplekti eriklasse kuni 6-õpilast (kus õpe toimub integreerituna), 12- õpilasega eriklass. 1-õpilane õppis osaajaga individuaalõppes, 7-õpilast õppis väikerühma tingimustes, 1-õpilane vanema soovil koduõppes. Vohnja LA-s on HEV- õpilased integreeritud tavaklassi. | Kaasava hariduse rakendamise on järjepidev. Tunnetustuba Kadrina Keskkooli rajati 2024. aastal kaasava hariduse projekti raames, et toetada tõhustatud ja erituge vajavaid õpilasi. Kaasavast haridusest lähtuvalt toimub diferentseerimine, individualiseerimine, nõustamine, õpiabi, individuaalsed tegevused ja koostöö ning kombineeritud õpe. Võrreldes aastaga 2023 on Kadrina Keskkoolis üks kuni 6-õpilasega väikeklass- rohkem on õpilasi kaasatud tavaklassidesse. Vohnja LA-s on HEV- õpilased integreeritud tavaklassi.  |  |
| Tegevus 1.1.4 Väikerühmad lasteaias- laste arvult väiksemad, individuaalset vajadust arvestavad ja toetavad | -järjepidev vajaduste kaardistamine ja rühmade avamine | -järjepidev vajaduste kaardistamine ja rühmade avamine |  |
| Hoiurühm (lisa sõimerühm) avati 2024 Hulja majas. Kadrina majas avati sobitusrühm novembris 2023, kuhu suunatakse Rajaleidja keskuse otsusega. Rühmas kuni seitse last. Õpetab eripedagoog. | Lasteaias Sipsik on kokku kaks sobitusrühma, mis on erinevatele vanuserühmadele. Kõik lapsed sobitusrühmas on Rajaleidja otsusega. Kaasava hariduse rakendamist lasteaias toetatakse läbi erinevate koolituste ja õpiringi kohtumiste. Toimub avatud suhtus peredega.Lasteaed Sipsik on liitunud ennetusprogrammiga “Ettevõtlik lasteaed”, kus õppetöö planeerimisel ja eesmärgistamisel lähtutakse laste algatusest ja mõtetest. Kaasatakse lapsi ja arvestatakse laste ideedega |  |
| Tegevus 1.1.5 Täiendavate tugispetsialistide tööle võtmine- õpetaja abid, abiõpetajad ja tugispetsialistid | - kaardistamine ja tegeliku vajaduse väljaselgitamine | -vajaliku eelarveliste vahendite planeerimine täiendava tugipersonali |  |
| 2023. aastal olid kaetud ametikohti: KadrinaKeskkoolis- eripedagoog 1,0, sotsiaalpedagoog 1,0, HEV-koordinaator 0,3, abiõpetaja 4,0, kooliõde 1,0, logopeed 0,7 (valla logopeed), vanemkasvataja 0,4 ja kasvataja 2,15. Vohnja LA- eripedagoog 0,2. Kadrina Lasteaed Sipsik- eripedagoog 3,0, logopeed 0,5, õpetajaabid 16,0, tugiisik 1,0. Kadrina Keskkool näeb täiendavat vajadust tugispetsialistidesotsiaalpedagoog, eripedagoog, psühholoog ja logopeed järele kuna HEV- õpilaste osakaal on suur. Saavutamata on sihttase 50% HEV-koordinaatori osas. Vohnja LA ja Kadrina Lasteaed Sipsik täiendavat tugispetsialistide vajadust ei näe. | 2024. aastal olid kaetud ametikohti: **Kadrina****Keskkoolis**- tugimeeskonna juht (sh täidab ka sotsiaalpedagoogi ülesanded) 1,0, eripedagoog 1,0, sotsiaalpedagoog 1,0, abiõpetaja 5,0, kooliõde 1,0, logopeed 0,5 (valla logopeed), kogupäeva kooliõpetaja 5,0, õpilaskodu kasvataja 3,0. **Täiendav vajadus** eripedagoog 1,0, koolipsühholoog 1,0, logopeed 1,0, tugispetsialist 1, 0. **Vohnja LA**- eripedagoog 0,13. **Täiendav personali vajadus puudub.** **Kadrina Lasteaed Sipsi**k- eripedagoog 3,0, logopeed 0,5, õpetajaabid 15,0, tugispetsialist 2,0. Õppejuht täidab tugimeeskonnajuhi ülesandeid, HEV-koordinaatori ülesandeid täidavad eripedagoogid. Lasteaias **täiendav vajadus** 0,5 kohta logopeed, tugispetsialist 1,0 |  |
| Tegevussuund 2.1 Vanemluse ja perede vaimse tervise toetamine |  |
| Tegevus 2.1.1 „Üheskoos teadlikumaks"- kohaliku omavalituse tugispetsialistide koolitussari lapsevanematele ja spetsialistidele | - koolitus vajaduse info koondamine ja koolituste pakkumine | -vajaduste välja selgitamine ja koolituste pakkumine ning kokkuvõtete tegemine |  |
| Tugimeeskond on otsustanud koolitusvajaduse oma igapäeva tööst lähtuvalt ja varasemale küsitlusele tuginedes. | Teemad tulenevad probleemide aktuaalsusest, kuna kõik tugispetsialistid näevad oma töös mingeid korduma kippuvaid teemasid. On abiks kui lapsevanemad neist rohkem teavad.Võimaliku riskikäitumise ennetamiseks on noori ja lapsevanemaid toetanud läbi erinevate koolituste ning loengute ka MTÜ Kadrina lastekaitse Ühing |  |
| Tegevus 2.1.2 Info ja kommunikatsioon- igale sihtrühmale sobiv sõnum ja infokanal | - info jagamine valla meediakanalites | -info jagamine valla meediakanalites |  |
| Infot kajastab peamiselt valla meediaspetsialist valla meediakanalite kaudu. | Infot kajastab peamiselt valla meediaspetsialist valla meediakanalite kaudu. Iga haridusasutus kajastab infot ja kommunikeerib vajaminevat oma meediakanalite kaudu. |  |
| Tegevussuund 3.1 Laste ja noorte liikumisharrastuse propageerimine ja võimaluste loomine. |  |
| Tegevus 3.1.1 Liikuma kutsuv kool | -sisendite andmine koolidele osalemiseks | -liitumine haridusuuendusprogrammiga |  |
| Kadrina Keskkool rakendab hetkel 7 programmi. Hea tava näeb ette kolm, mistõttu ei liituta uute programmidega. Samas rakendab kool kogupäevakooli mudelit, kus on liikumisõpetaja. | Kadrina Keskkool soovib liituda „Liikuma kutsuv kool“ programmiga. Lasteaed Sipsik on „tervist edendav lasteaed“, liitutud on „Seikluste laegas“ programmiga, mis on teaduspõhine 4–7-aastaste laste tervislike toitumis- ja liikumisharjumuste kujundamisele suunatud lapsevanemaid kaasava sekkumine lasteaias. Sekkumises keskendutakse neljale põhiteemale: tervislik söömine, istumisaja vähendamine, vee joomine janu korral ja piisav liikumine. Vohnja LA-s toimub tantsuring, maadlustreeningud, vibusport, matkad ja ujumine. |  |
| Tegevus 3.1.2 Vaimse tervise edendamiseks kõigile kättesaadava füüsilise taristu loomine- loodud on vaba aja veetmise mitmekesised võimalused vabas õhus erinevatele eagruppidele ja sihtgruppidele | -projektide kavandamine ja olemas olevate võimaluste korrashoid ja uuendamine | -korrashoid ja uuendamine |  |
| Vaimse tervise edendamiseks hoitakse taristut korras ja arendatakse vastavalt rahalistele võimalustele. Parandatakse liikumisvõimalusi, hooldatakse teid ja korrastatakse haljasalasi. Üha rohkem pannakse rõhku hajaasustuses olevale taristule. | Taristut hoitakse korras ja arendatakse järjepidevalt. Liikumis võimaluste parandamiseks uuendatakse kergliiklusteede võrgustikku ja arendatakse terviseraja kasutusvõimalusi. Kaasajastatud tänavavalgustus ja korras kõnniteed Kadrina alevikus suurendab võimalusi ka pimedamal ajal õues aktiivselt liikuda. Kasutust leiavad rulapark ja madalseiklusrada. |  |
| Tegevussuund 4.1 Ennetusprojektide käivitamine |  |
| Tegevus 4.1.1 Kiva- kiusuennetusprogramm (ennetamine ja vähendamine) | - programm on rakendatud Kadrina Keskkoolis, 1.-9. klassid. Vohnja Lasteaed- Algkoolis ei rakendata | -programmi rakendamine |  |
| Viiakse 1—1 1 1 kooliastmes KiVa tunde, kus käsitletakse kiusamise teemat, kiusamisele vastu seismise põhimõtteid ning tegeletakse väärtuskasvatusega laiemalt. Uuritakse ja lahendatakse esile kerkinud kiusujuhtumeid õpetajatest ja spetsialistidest koosneva KiVa-tiimiga, kes on saanud selleks spetsiaalse väljaõppe https://www.kadrinakool.edu.ee/est/oppetoo/tugimeetmed/kivaprogramm | Kadrina Keskkoolis viiakse läbi I-III kooliastmes KiVa tunde (klassijuhataja tundides, 2x kuus). Lastel võimalus kiusamisest või kahtlusest teada anda, millega siis spetsialistid tegelema hakkavad- teavitavad vanemaid, nõustavad asjaosalisi, hoiavad järeltegevustel “silma peal” jms. Väljaõppe saanud hetkel 3 spetsialisti, lisaks 2 lähevad kohe koolitusele.Lasteaed Sipsik on liitunud programmiga “Kiusamisvaba lasteaed”, mille raames on kasutusel lillad karud rühmas, hommikuringides kirjeldatakse emotsioone ja arutletakse enda ja kaaslaste tunnete üle.Vohnja LA: proogrammiga liitunud ei ole, kuid märgatakse ja ennetustööga tegeletakse igapäevaselt. |  |
| Tegevus 4.1.2 Kiusamisvaba kool-ennetamine ja peatamine | - programmi rakendamine väljaõppe saanud õpetajate baasil | - programmi rakendamine |  |
| Ei rakendata | Ei rakendata |  |
| Tegevus 4.1.3 Vepa- käitumisoskuste mäng | - programm on rakendatud Kadrina Keskkoolis, 1.-3. klassid ning osaliselt 4.-6.klassides. Vohnja Lasteaed-Algkoolis ei rakendata. | - programmi rakendamine |  |
| VEPA on kasutatav algklassides tavapärase õppetöö osana ja metoodika aitab õpetajal lihtsate ning mänguliste klassijuhtimistehnikatega luua toetavat õpikeskkonda ja arendada laste enesejuhtimise- ja sotsiaal-emotsionaalseid oskusi https://www.kadrinakool.edu.ee/est/oppetoo/tugimeetmed/vepa | VEPA aitab lihtsate ning mänguliste klassijuhtimise tehnikate abil luua toetavat õpikeskkonda. Koolis toimetavad VEPA programmi järgi 11 klassijuhatajat. VEPA meetodite kasutamine tunnis toetab laste eneseregulatsiooni- ja sotsiaal-emotsionaalsete oskuste arengut, nende vaimset tervist ning ennetab laste riskikäitumist. Vohnja LA: programmiga liitunud ei ole, kuid märgatakse ja ennetustööga tegeletakse igapäevaselt.  |  |
| Tegevus 4.1.4 Tervist edendav kool ja lasteaed eesmärgiks on edendada koolides ja ka paikkonnas tervislikku elulaadi ning kujundada turvalist sotsiaalset ja füüsilist keskkonda. | - programm on rakendatud koolides ja lasteaedades | - programmi rakendamine |  |
| Kadrina Keskkoolis toimus terviseküsitlus jaanuarveebruar 2024, mis hõlmas 74 õpilast 7. klassidest. 47 õpilast vastas, et peab oma tervist heaks, 6 vastas, et peab väga heaks. 10- õpilast vastas, et peab oma tervist rahuldavaks, väga halvaks ei hinnanud keegi. Seega hindas oma tervist heaks või väga heaks 71.6% vastanutest.Terviseedenduse mõttes toimuvad koolis osadele klassidele hügieeniloengud, esmaabi koolitused ja seksuaaltervise koolitused. | Kadrina Keskkoolis on meeldiv ja hea koolikeskkond, mis tähendab, et keskkond on toetav, turvaline ning igaühe tervist väärtustav. Suhted on toetavad ja sõbralikud, tunniplaan läbimõeldud ja kõikide osapooltega arvestav. Kooli kodukord ühiselt kokku lepitud, füüsiline keskkond turvaline, toitlustamine tervislik jne. Kadrina Keskkoolis toimus terviseküsitlus jaanuar/veebruar 2024, mis hõlmas 74 õpilast 7. klassidest. Vastanud õpilastest: 47 peab oma tervist heaks;6 väga heaks;10 rahuldavaks, väga halvaks ei hinnanud keegi. Seega hindas oma tervist heaks või väga heaks 71.6% vastanutest. Värskemat küsitlust tervise valdkonnas läbi viidud ei ole. 2024 hakkas õpilasi toitlustama Kadrina Köök, eesmärgiga pakkuda tervislikku ja mitmekesist koolilõunat.Lasteaias Sipsik on “Tervist edendav lasteaed”, toimuvad ujumistunnid ja õue liikumistunnid. Tervisemeeskond korraldab füüsilisele ja vaimsele tervisele suunatud sündmusi lastele ja meeskonnale. Tervisemeeskonda juhib terviseõpetaja, meeskonda kuuluvad õpetajate esindaja, õpetaja abide esindajad, liikumisõpetaja, lastevanemate esindaja ja juhtkonna esindajad- õppejuht ja direktor. Erinevate projektide puhul kaasatakse ka teisi õpetajaid. Tervisemeeskonna traditsioonilised üritused on: sügismatkad, sügisjooks, Sipsiku Olümpia, südamekuu tegevused- suhkrunäitus, salatite valmistamine ja maitsmine, smuutide valmistamine, sammude lugemise võistlus. |  |

2024. aasta andmeid on seiratud 2024. aastal novembris. Tegevuskavas püstitatud eesmärgid ja kavandatud tegevused on osaliselt täidetud või täitmisel.

Tulemuslikkuse hindamise selgus, et tegevus 3.1.1 Liikuma kutsuv kool ei ole koolide osas rakendunud ressursipuudusel, kuid väljendatud on selget soovi liitumiseks. Kadrina Lasteaed Sipsik on liitunud programmiga “Seikuluste laegas”, mis on teaduspõhine 4–7-aastaste laste tervislike toitumis- ja liikumisharjumuste kujundamisele suunatud lapsevanemaid kaasava sekkumine lasteaias. Tegevus 4.1.2 Kiusamisvaba kool- ennetamine ja peatamine ei ole rakendunud samuti ressursipuuduse tõtt.

Lisaks olemasolevatele tegevustele on lasteaed Sipsik liitunud ennetusprogrammiga “Ettevõtlik lasteaed”, kus õppetöö planeerimisel ja eesmärgistamisel lähtutakse laste algatusest, mõtetest ja kaasamisest.

Tegevus 1.1.1 Kohaliku tasandi integreeritud teenusmudeli väljatöötamine analüüsis selgus, et ennetusmudel on praktiline ja sarnaneb juba väljakujunenud märkamise ja tegevusjuhistega ning leiab praktikas kasutamist.

2024 aastal on puudus tugispetsialistidest, Kadrina Keskkool vajab täiskoormusegaa tööle eripedagoogi, koolipsühholoogi, logopeedi ja tugispetsialist, lasteaed vajab täiendavalt tugispetsialisti ja osakoormusega logopeedi, Vohnja Lasteaed-Algkool täiendavaid spetsialiste ei vaja.

Profiili tegevuskava seirasid: Siiri Sammel, Kaili Treisalt ja Maris Muusikus